Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: be az Büntetõ Törvénykönyvrõl szóló 1978. évi IV. törvénybe (a továb biak ban: Btk.) a jogalkotó a kitartottság, a kerítés
Paragraph Index: 631

be az Büntetõ Törvénykönyvrõl szóló 1978. évi IV. törvénybe (a továb biak ban: Btk.) a jogalkotó a kitartottság, a kerítés valamint az üzletszerû kéjelgés elõsegítése tényállásait. Az egyezmény aláírásával Magyarország is kötelezettséget vállalt arra, hogy a prostitúció megelõzésére, valamint a prostitúció és az Egyezményben említett bûncselekmények áldozatainak társadalomba történõ reintegrálására megfelelõ intézkedéseket tesz vagy elõsegíti az ilyen intézkedéseket. A nõk és férfiak közötti társadalmi egyenlõség politikája stratégiai elvének érvényesítése A nõk és férfiak közötti társadalmi egyenlõség politikájának stratégiai elve szempontjából a közgondolkodás, a nõk gondolkodása és az intézményrendszer is inkább konzervatív. Az elmúlt tizenöt év hazai kutatásai alapján a nõk és férfiak társadalmi egyenlõsége tekintetében a magyar lakosság túlnyomó többsége egyértelmûen konzervatív álláspontot képvisel. Nemzetközi viszonylatban a magyar családokra jellemzõ legjobban a tradicionális munkamegosztás, a nõk túlzott leterheltsége, és ugyanakkor ennek a ténynek az érintettek általi elfogadása. Egy 2006-ban készült kutatás arra hivatkozik, hogy „a magyar lakosság körében erõteljesen kifejezõdik a hagyományos szerepkép és szerepmagatartás,” továbbá, hogy „a magyar munkaerõ-piac fokozottan a férfiak teljes munkaidõs szerepvállalását célozza”. Bár közben generációk nõttek fel, a fenti okok magyarázataként még ma is megjelenik, hogy a teljes foglalkoztatást jelentõ idõszak máig tartó szocializációs hatásokat eredményezett a bérbõl és fizetésbõl élõ nõknél. Az egy munkahelyen eltöltött élet, az otthoni feladatokat megkönnyítõ szolgáltatások magától értetõdõ állami megoldása, a férfiközpontú, esetenként tekintélyelvû családi szocializáció tudomásulvétele, anyákról lányokra átörökítve máig a társadalmi nemre érzékeny nõi szerepfelfogás elfogadása és érvényesítése ellen hat. Az elmúlt évtized, és különösen az EU csatlakozás utáni évek kinyitották és gazdagították a gondolkodási kereteket és a nõi és férfi szerepek tartalmát. A nõk és a férfiak ismerethiányainak felszámolása, és különösen az új generáció a nõk és férfiak közötti társadalmi egyenlõség politikájának stratégiai elve tudatosságának megalapozása mellett a döntés-elõkészítésért és az implementációért felelõs intézményrendszer képzésének fontosságát kell kiemelnünk. A hosszú ideig demokráciahiánytól szenvedõ társadalmakban – a 2004-ben, és az azóta az EU-hoz csatlakozott országok többsége ilyen – ugyanis kiemelkedõen fontos a felsõ mintakövetés lehetõsége, az, hogy a szabályok és a hirdetett értékrend az intézmények és munkatársaik magatartásában magától értetõdõen és számon kérhetõen megjelenjenek. V. A Nõk és Férfiak Társadalmi Egyenlõségét Elõsegítõ Nemzeti Stratégia célkitûzései prioritásonként 1. A nõk és férfiak egyenlõ mértékû gazdasági függetlenségének megteremtése, a fizetési és foglalkoztatási aránytalanságok felszámolása, a nõk és a szegénység, a nõk és az egészség szempontjainak figye lembevétele területére vonatkozó feladatok 1.1. A nõk és férfiak egyenlõ mértékû gazdasági függetlenségének megteremtése Stratégiai irányok és célok: – A Lisszaboni Akcióprogramban kitûzött 60%-os foglalkoztatási arány eléréseaz Akcióprogramban meghatározott korú nõk körében. – A kisgyermekes anyák munkaerõ-piaci részvételének növelése az EU-tagállamok átlagos szintjére. – A fekete-szürke gazdaságban dolgozó aktív korú nõk legális foglalkoztatását elõsegítõ kezdeményezések támogatása. – A vidéki nõk munkaerõ-piaci részvételének növelését elõsegítõ feltételek megteremtése. – Az alacsony iskolai végzettségû, szakképzetlen munkanélküli nõk és férfiak bekapcsolása az élethosszig tartó tanulásba oly módon, hogy a fokozatosan támogatni kell az általános iskolai végzettség, majd szakképzettség megszerzését és az erre épülõ továbbképzéseket, az EU által elvárt szinten. –

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes